चक्क ढेरा (रोपड़)। शायद कम ही सिखों को जानकारी होगी कि सरसा नदी से दश्म पातशाही श्री गुरु गोबिंद सिंह जी से बिछड़ कर एक बेड़ी के मलाह कम्मोमाछी की झोंपड़ी में छोटे साहिबजादे बाबा जोरावर सिंह और बाबा फतेह सिंह ने अपनी दादी माता गुजर कौर के साथ पहली रात गुजारी थी। इस स्थान की तलाश सुरिंदर सिंह खालसा नाम के एक सख्श ने कई सालों की मेहनत और कई धार्मिक ग्रंथों की खोज के बाद की है। जबकि सिखों की नुमाइंदगी और गुरुद्वारों की प्रबंध करने वाली शिरोमणि गुरुद्वारा प्रबंधक कमेटी ने इस बात की आज तक कोई तलाश ही नहीं की है।
ये स्थान उस सतलुज दरिया के किनारे है, जहां सरसा नदी सतलुज में मिलती होती है और वह स्थान सरसा नदी जहां पर परिवार बिछड़ा था वहां से नदी किनारे-किनारे 11 किलोमीटर हैं और जहां पर साल 2009 के बाद स्थानीय लोगों की ओर से गुरुद्वारा साहिब बना दिया गया है लेकिन हैरानी की बात यह है सरकार ने अभी तक उस स्थान तक कोई पक्की सड़क तक नहीं बनाई हैं। 26 दिसंबर को छोटे साहिबजादों की अंतिम रात थी और 27 दिसंबर को सरहिंद में शहीद कर दिया गया अौर इन दिनों गुरुद्वारा परिवार बिछोड़ा से लेकर माछीवाड़ा, चमकौर साहिब और फतेहगढ़ साहिब में छाेटे साहिब जादों और माता गुजर कौर जी की शहादत संबंधी समागम चल रहे हंै और 27 दिसंबर को ही माता गुजर कौर भी शहीद हो गए थे।
कैसे पहुंचे वहां छोटे साहिबजादे
जहां सरसा नदी के किनारे गुरु गोबिंद सिंह जी का परिवार बिछड़ा हुआ था वहां से माता गुजर कौर, दो छोटे साहिबजादे बाबा जोरावर सिंह और बाबा फतेह सिंह बिछुड़ कर नदी के किनारे होते होते गांव चक्क ढेरा के पास उस जगह पर पहुंचे जहां पर सरसा नदी सतलुज से मिलती थी और वहीं पर सतलुज के किनारे करीम बख्श माछ़ी उर्फ कम्मू माछी की झोंपड़ी थी और जो गरीब मलाह था। माछी ने तीनों को सत्कार से रखा था।
एेतिहासिक स्थान घोषित होगा
एसजीपीसी के चीफ सेक्रेटरी हरचरण सिंह ने कहा कि जल्द वे उस स्थान का विजिट करेंगे और इस स्थान को इतिहासिक स्थान का दर्जा दिया जाएगा।
300 साल से बेखबर थी कौम
देसी महीने की सात पौह 1761 विक्रमी और 21 दिसंबर 1704 की रात को ये तीनों माछी के पास थे। इसके अनुसार 300 साल तक सिख कौम इससे अनजान थी।
कैसे ढूंढ़ा स्थान
सुरिंदर सिंह खालसा ने बताया कि वे लगातार सिख इतिहास पढ़ते आ रहे थे। इसमें कम्मू माछी और गांव के पतन का जिक्र आता था। 1999 में उन्होंने खोज शुरू की। सरसा नदी के तीन सौ साल पुराने रेवेन्यू रिकॉर्ड को खंगाला तो पाया कि उस समय गांव का रजिस्टर्ड पतन (जिस स्थान से बेड़ी ठेली जाती है) था। रिकाॅर्ड और निशानियां गुरु साहिब के समकाली पुरातन एतिहासिक ग्रंथों से मेल खाती थीं। 2004 में यह फाइनल हो गया कि इसी जगह पर ही माता गुजर कौर और दो छोटे साहिबजादों ने गुरु साहिब से बिछुड़ने के बाद पहली रात काटी थी।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva